На основу члана 87. Статута града Градишка („Службени гласник града Градишка“ број 4/17 и 5/19) и члана 25. Пословника о раду Скупштине града Градишка („Службени гласник града Градишка“ број 6/17 и 5/19) Скупштина града Градишка на сједници одржаној 18.02.2021. године д о н о с и

**О Д Л У К У**

**О ОДБОРНИЧКОЈ ЛЕГИТИМАЦИЈИ**

**I**

Одборничка легитимација је идентификациони документ који одборницима Скупштине града Градишка служи у сврху доказивања статуса одборника, приликом извршавања обавеза и остваривања права која им по том основу припадају.

**II**

Овом одлуком утврђује се начин издавања, вођење евиденције о издатим одборничким легитимацијама, изглед и важење одборничке легитимације.

**III**

Одборнику Скупштине града Градишка, одборничка легитимација (у даљем тексту: Легитимација) се издаје након стицања права и дужности одборника.

О издавању и евиденцији издатих Легитимација стара се секретар Скупштине града.

**IV**

Ако одборник изгуби, оштети или је из неког трећег разлога потребно поново издати легитимацију одборнику коме је већ издана, то ће бити учињено на писани захтјев одборника.

**V**

О изданим легитимацијама Стручна служба Скупштине града води евиденцију која садржи:

-број легитимације,

-име и презиме одборника коме је издана,

-адресу становања одборника,

-дан, мјесец и годину издавања легитимације,

-број акта којим је легитимација стављена ван снаге и

-простор за евидентирање потребних напомена.

**VI**

Свака легитимација има свој број, који се састоји од редног броја издане легитимације у том сазиву Скупштине града одвојен знаком „/“ од навођења мандатног периода Скупштине.

Свака издана Легитимација добија нови број и заводи се у евиденцију о изданим Легитимацијама.

**VII**

Легитимација је правоугаоног облика, дужине 85 mm и ширине 55 mm.

Детаљан изглед и садржај Легитимације дат је у ПРИЛОГУ 1 – Изглед Одборничке легитимације.

**VIII**

Слова су исписана ћирилицом али одборник може затражити да му се Легитимација изда на латиници.

**IX**

Легитимација важи до истека мандата одборника у том сазиву Слупштине града или до доношења акта о њеном поништењу, од стране секретара Скупштине града, у случајевима када је потребно издати нову легитимацију одборнику.

**X**

Ступањем на снагу ове одлуке престаје да важи Одлука о одборничкој легитимацији („Службени гласник општине Градишка“ број 7/12).

**XI**

Одлука ступа на снагу осмог дана од дана објављивања у „Службеном гласнику града Градишка“.

Број: 01-022-64/21 ПРЕДСЈЕДНИК

Дана: 18.02.2021. године СКУПШТИНЕ ГРАДА

ГРАДИШКА

Миленко Павловић